Едуин Хъбъл

Биография

Роден е на [20 ноември](https://bg.wikipedia.org/wiki/20_%D0%BD%D0%BE%D0%B5%D0%BC%D0%B2%D1%80%D0%B8) [1889](https://bg.wikipedia.org/wiki/1889) година в [Маршфийлд](https://bg.wikipedia.org/wiki/%D0%9C%D0%B0%D1%80%D1%88%D1%84%D0%B8%D0%B9%D0%BB%D0%B4), [Мисури](https://bg.wikipedia.org/wiki/%D0%9C%D0%B8%D1%81%D1%83%D1%80%D0%B8_%28%D1%89%D0%B0%D1%82%29), в семейството на Джон Пауъл Хъбъл и Вирджиния Лий Джеймс. От малък се увлича по научно-фантастичните новели, като една от любимите му книги е „[*Двадесет хиляди левги под водата*](https://bg.wikipedia.org/wiki/%D0%94%D0%B2%D0%B0%D0%B4%D0%B5%D1%81%D0%B5%D1%82_%D1%85%D0%B8%D0%BB%D1%8F%D0%B4%D0%B8_%D0%BB%D0%B5%D0%B2%D0%B3%D0%B8_%D0%BF%D0%BE%D0%B4_%D0%B2%D0%BE%D0%B4%D0%B0%D1%82%D0%B0)“ на [Жул Верн](https://bg.wikipedia.org/wiki/%D0%96%D1%83%D0%BB_%D0%92%D0%B5%D1%80%D0%BD). През 1898 г. семейството се премества да живее в [Чикаго](https://bg.wikipedia.org/wiki/%D0%A7%D0%B8%D0%BA%D0%B0%D0%B3%D0%BE), където Хъбъл посещава гимназия. През 1906 получава стипендия за [Чикагския университет](https://bg.wikipedia.org/wiki/%D0%A7%D0%B8%D0%BA%D0%B0%D0%B3%D1%81%D0%BA%D0%B8_%D1%83%D0%BD%D0%B8%D0%B2%D0%B5%D1%80%D1%81%D0%B8%D1%82%D0%B5%D1%82). По време на следването си работи като лабораторен асистент при [Робърт Миликан](https://bg.wikipedia.org/wiki/%D0%A0%D0%BE%D0%B1%D1%8A%D1%80%D1%82_%D0%9C%D0%B8%D0%BB%D0%B8%D0%BA%D0%B0%D0%BD), носител на [Нобелова награда за физика](https://bg.wikipedia.org/wiki/%D0%9D%D0%BE%D0%B1%D0%B5%D0%BB%D0%BE%D0%B2%D0%B0_%D0%BD%D0%B0%D0%B3%D1%80%D0%B0%D0%B4%D0%B0_%D0%B7%D0%B0_%D1%84%D0%B8%D0%B7%D0%B8%D0%BA%D0%B0). След дипломирането си през 1910 г., Хъбъл записва правна философия в [Оксфордския университет](https://bg.wikipedia.org/wiki/%D0%9E%D0%BA%D1%81%D1%84%D0%BE%D1%80%D0%B4%D1%81%D0%BA%D0%B8_%D1%83%D0%BD%D0%B8%D0%B2%D0%B5%D1%80%D1%81%D0%B8%D1%82%D0%B5%D1%82) и три години по-късно получава бакалавърска степен за [съдебна практика](https://bg.wikipedia.org/wiki/%D0%A1%D1%8A%D0%B4%D0%B5%D0%B1%D0%BD%D0%B0_%D0%BF%D1%80%D0%B0%D0%BA%D1%82%D0%B8%D0%BA%D0%B0). По същото време умира баща му.

След кратка работа като преподавател в [Индиана](https://bg.wikipedia.org/wiki/%D0%98%D0%BD%D0%B4%D0%B8%D0%B0%D0%BD%D0%B0), Хъбъл се връща в Чикагския университет, за да учи астрономия. Малко след това е нает в Калифорнийската обсерватория „Маунт Уилсън“, където помага за довършване на конструкцията на [телескопа](https://bg.wikipedia.org/wiki/%D0%A2%D0%B5%D0%BB%D0%B5%D1%81%D0%BA%D0%BE%D0%BF) *Хуукър*.

Хъбъл провежда изследвания в обсерваторията „Маунт Уилсън“, както и в обсерваторията „Паломар“ до своята смърт на [28 септември](https://bg.wikipedia.org/wiki/28_%D1%81%D0%B5%D0%BF%D1%82%D0%B5%D0%BC%D0%B2%D1%80%D0%B8) [1953](https://bg.wikipedia.org/wiki/1953) година. Умира от [инсулт](https://bg.wikipedia.org/wiki/%D0%98%D0%BD%D1%81%D1%83%D0%BB%D1%82) в [Сан Марино](https://bg.wikipedia.org/wiki/%D0%A1%D0%B0%D0%BD_%D0%9C%D0%B0%D1%80%D0%B8%D0%BD%D0%BE_%28%D0%9A%D0%B0%D0%BB%D0%B8%D1%84%D0%BE%D1%80%D0%BD%D0%B8%D1%8F%29), [Калифорния](https://bg.wikipedia.org/wiki/%D0%9A%D0%B0%D0%BB%D0%B8%D1%84%D0%BE%D1%80%D0%BD%D0%B8%D1%8F), на 63-годишна възраст.

Хъбъл и Нобеловата награда

Хъбъл посвещава голяма част от последните години на кариерата си на опит да направи астрономията част (подраздел) на физиката, вместо това да се разглежда тя като самостоятелна наука. Основната му цел е да могат астрономите, включително и той самият, да бъдат „разпознати“ от международния Нобелов комитет за техния значителен принос към астрофизиката. Кампанията му не се увенчава с успех до края на живота му, но скоро след смъртта му Нобеловият комитет решава, че постиженията в областта на астрономията попадат под критериите за връчване на Нобеловите награди за физика (наградата обаче не може да се присъжда посмъртно).

В негова чест

В чест на Хъбъл е наречен астероид № 2069, открит през 1955 г. (2069 Hubble), а също знаменитият космически телескоп „Хъбъл“, изведен на орбита през 1990 г. През май 2009 г. с помощта на совалката Atlantis телескопът е ремонтиран, като са монтирани допълнително и два нови уреда. След изпитване и калибриране, „Хъбъл“ възобновява рутинната си работа през септември 2009 г.